Flere kjente badesteder ligger ved Laholmsbukten. Lengst i sør ligger Båstad, hvor det på stranden er anlagt et tennisanlegg hvor det årlig spilles ATP- og WTA-turneringer umiddelbart etter Wimbledonturneringen. Videre nordover følger små badebyer som Hemmeslövsstrand, Eskilstorpsstrand og Skummeslövsstrand og Mellbystrand. Like inn i landet på motsatt side av E6 ligger byen Laholm. Deretter følger den største byen i området, Halmstad. Vest for Halmstad går bukten over i den mer kjente stranden Tylösand, der Roxette-stjernen Per Gessle har et hotell og museum.